Chifukwa Wuli Tili na Umoyo?
Ivyo Baibolo likuyowoya
Ŵanyake ŵangafumba kuti “Chifukwa wuli tiliko?” Baibolo likuti tili na umoyo kuti tiŵe paubwezi na Chiuta. Wonani fundo zinyake izo Baibolo likuyowoya.
Chiuta ndiyo ni Mlengi. Baibolo likuti: “Ndiyo wali kutilenga, tili ŵake.”—Salmo 100:3; Uvumbuzi 4:11.
Vyose ivyo Chiuta wali kulenga pamoza na taŵanthu, wakalenga waka yayi.—Yesaya 45:18.
Chiuta wali kutilenga na khumbo lakuti tisopenge. Lekani tikukhumba kumanya chifukwa icho wakatilengera. (Mateyu 5:3) Iyo wakukhumba kuti timanye chifukwa icho tili na umoyo.—Salmo 145:16.
Para tikutemwa kusopa tiŵenge paubwezi na Chiuta. Ŵanthu ŵanyake ŵangaghanaghana kuti chingachitika yayi kuŵa mubwezi wa Chiuta, kweni Baibolo likuti: ‘Sendelerani kwa Chiuta, ndipo iyo wasendelerenge kwa imwe.’—Yakobe 4:8; 2:23.
Kuti tiŵe mubwezi wa Chiuta tikwenera kuchita vinthu mwakukolerana na khumbo lake. Pa Mupharazgi 12:13, Baibolo likuti: ‘Wopenge Chiuta waunenesko na kusunga malango ghake, pakuti ichi ndicho munthu wakwenera kuchita.’
Kunthazi, Chiuta wazamufiska khumbo lake. Wazamuwuskapo masuzgo ghose. Kweniso wazamupeleka umoyo wamuyirayira ku ŵabwezi ŵake awo ŵakumusopa.—Salmo 37:10, 11.
MANYANI VINANDI
Chifukwa Wuli Mukwenera Kusambira Baibolo?
Baibolo likuzgora mafumbo ghakuzirwa gha ŵanthu ŵanandi pa charu chose. Kasi mukukhumba kuti mafumbo ghinu ghazgoreke?
Kasi Chiuta Wachitengechi na Charu Ichi?
Baibolo likuyowoya chifukwa icho Chiuta wakalengera charu, kweniso kuti masuzgo ghamalenge, charu chizamuŵa paradiso na ŵanthu awo ŵazamukhalamo.
tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn